### NN 61/2017 (28.6.2017.), Odluka Agencije za elektroničke medije klasa: UP/I-612-12/17-02/0003, urbroj: 567-06-17-02 od 20. lipnja 2017.

Agencija za elektroničke medije

1424

Vijeće za elektroničke medije u sastavu Mirjana Rakić, predsjednica Vijeća, Damir Hajduk, zamjenik predsjednice Vijeća te Suzana Kunac, Gordana Simonović i Robert Tomljenović kao članovi Vijeća, na temelju članka 69. stavka 1. podstavka 1. Zakona o elektroničkim medijima (»Narodne novine« broj 153/09, 84/11, 94/13 i 136/13) i članka 24. Pravilnika o sadržaju i postupku obavijesti o namjeri davanja koncesija za obavljanje djelatnosti pružanja medijskih usluga televizije i radija (»Narodne novine« broj 131/13), a temeljem provedenog postupka sukladno Obavijesti o namjeri davanja koncesija za obavljanje djelatnosti pružanja medijskih usluga radija br. 03/17 (Narodne novine broj 42/2017 od 28. travnja 2017.) na 24-17 sjednici održanoj 20. lipnja 2017. godine., donijelo je sljedeću

ODLUKU

I. Poništava se dio odluke o objavi Obavijesti o namjeri davanja koncesija za obavljanje djelatnosti pružanja medijskih usluga radija br. 03/17 od 26. travnja 2017. godine, klasa: UP/I-612-12/17-02/0003 Urbroj: 567-02/01-17-01 objavljena u Narodnim novinama broj 42/2017 od 28. travnja 2017. godine u dijelu koji se odnosi na sljedeća koncesijska područja navedena u tablici

|  |  |
| --- | --- |
| Red. broj | Naziv, područje i oznaka frekvencije |
| 3. | Grad Slatina (G-SL); 107,4 Mhz |
| 5. | Šire područje otoka Brača (gradovi Supetar i Stari Grad, dio grada Splita i dio grada Omiša; općine Podstrana, Postira, Nerežišća, Jelsa, Dugi Rat, Brela, Bol); (L-BR); 102,7 MHz, 91,8 MHz i 106,0 MHz MHz |
| 7. | Grad Slavonski Brod (L-SB); 101,3 MHz |

II. Ova odluka stupa na snagu danom donošenja i objavit će se u »Narodnim novinama«.

Obrazloženje

Na temelju članka 73. ZEM-a, Pravilnika o sadržaju i postupku obavijesti o namjeri davanja koncesija za obavljanje djelatnosti pružanja medijskih usluga televizije i radija (dalje: Pravilnik), te provedenih pripremnih radnji za davanje koncesija te tehničke podloge koju je utvrdila Hrvatska regulatorna agencija za mrežne djelatnosti (HAKOM), Vijeće za elektroničke medije (dalje: Vijeće) je Odlukom o objavi Obavijesti o namjeri davanja koncesija za obavljanje djelatnosti pružanja medijskih usluga radija br. 03/17 od 26. travnja 2017. KLASA: UP/I-612-12/17-02/0003 Urbroj: 567-02/01-17-01 objavljena u Narodnim novinama broj 42/2017 od 28. travnja 2017. godine raspisalo Obavijest o namjeri davanja koncesija za obavljanje djelatnosti pružanja medijskih usluga radija na ukupno osam (8) koncesijskih područja.

Na 23-17 sjednici Vijeća, dana 7. lipnja 2017. godine održano je javno otvaranje ponuda pristiglih temeljem Obavijesti o namjeri davanja koncesije br. 03/17 te je utvrđeno kako su temeljem navedene Obavijesti pristigle sljedeće ponude:

|  |  |  |
| --- | --- | --- |
| Red. broj | Područje | Naziv ponuditelja |
| 1. | Grad Samobor (L-SA) | Matis d.o.o. |
| 2. | Šire područje grada Zaboka (gradovi Zabok, Krapina, Oroslavje, Donja Stubica, Zlatar; općine Bedekovčina, Stubičke Toplice, Zlatar Bistrica, Mače, Lobor i Sveti Križ Začretje; naselje Krapinske Toplice) (G-ZB) | Radio Zabok d.o.o. |
| 3. | Grad Slatina (G-SL) | Informativni centar Slatina d.o.o. |
| 4. | Šire područje grada Donja Stubica (gradovi Donja Stubica i Oroslavje; općine Gornja Stubica, Stubičke Toplice i Marija Bistrica) (L-DT) | Radio Stubica d.o.o. |
| 5. | Šire područje otoka Brača (gradovi Supetar i Stari Grad, dio grada Splita i dio grada Omiša; općine Podstrana, Postira, Nerežišća, Jelsa, Dugi Rat, Brela, Bol) (L-BR) | Supetar d.d. |
| 6. | Šire područje grada Čakovca (gradovi Čakovec i Mursko Središće; općine Pribislavec, Nedelišće, Strahoninec, Sveti Juraj na Bregu, Šenkovec, Selnica, Vratišinec, Podturen, Domašinec, Dekanovec, Belica, Mala Subotica) (G-CK) | Radio postaja Nedelišće d.o.o. |
| 7. | Grad Slavonski Brod (L-SB) | Radio Brod d.o.o. za informiranje i marketing |
| 8. | Šire područje grada Vukovara (gradovi Vukovar i Vinkovci, općine Andrijaševci, Antunovac, Bogdanovci, Borovo, Ernestinovo, Ivankovo, Jarmina, Markušica, Nuštar, Privlaka, Šodolovci, Tordinci, Trpinja, Vođinci) (L-VU) | Radio Brod d.o.o. za informiranje i marketing  Udruga Radio Marija |

Vijeće je pristupilo postupku utvrđivanja zadovoljavanja formalnih uvjeta ponuda pristiglih temeljem Obavijesti broj 03/17.

U postupku utvrđivanja formalnih uvjeta utvrđeno je kako ponude ponuditelja Informativni centar Slatina d.o.o., Supetar d.d., Radio Brod d.o.o. ne udovoljavaju formalnim uvjetima sukladno Obavijesti o namjeri davanja koncesija za obavljanje djelatnosti pružanja medijskih usluga radija br. 03/17 te pripadajućoj natječajnoj dokumentaciji.

Pregledom ponude ponuditelja Informativni centar Slatina d.o.o. za područje Grada Slatine (G-SL) utvrđeno je kako ponuditelj nije dostavio obrazloženju programsku shemu iz koje bi bilo razvidno razvrstavanje emisija po programskim kategorijama na bazi tjedna, krivo su izračunati podaci vezani za udio programa kod pojedinih kategorija programa.

Pregledom ponude ponuditelja Supetar d.d. za šire područje otoka Brača (gradovi Supetar i Stari Grad, dio grada Splita i dio grada Omiša; općine Podstrana, Postira, Nerežišća, Jelsa, Dugi Rat, Brela, Bol) (L-BR) utvrđeno je da ponuditelj nije dostavio poslovni plan, dokaz o podmirenoj obvezi HAKOM-u te je krivo izračunao kategorije informativnog, zabavnog i glazbenog programa što je dovelo do netočnih postotaka između programskih kategorija. Zbog krivog izračuna trajanja emisije Svjetski glazbeni hitovi krivo je izračunat udio vlastite proizvodnje, te nakladnik nije dostavio vjerodostojnu ispravu o raspolaganju odgovarajućim poslovnim prostorom potrebnim za obavljanje djelatnosti.

Pregledom ponude ponuditelja Radio Brod d.o.o. za područje Grada Slavonski Brod (L-SB) utvrđeno je da ponuditelj nije dostavio dokaz o podmirenoj obvezi HAKOM-u

Također je utvrđeno da ponuditelj Radio Brod d.o.o. ne ispunjava formalne uvjete na širem području grada Vukovara (gradovi Vukova i Vinkovci te općine Andrijaševci, Antunovac, Bogdanovci, Borovo, Ernestinovo, Ivankova, Jarmina, Markušica, Nuštar, Privlaka, Šodolovci, Tordinci, Trpinja, Vođinci) (L-VU) budući da nije dostavio dokaz o podmirenoj obvezi HAKOM-u te dokaz o osiguranju početnih financijskih uvjeta za rad.

Slijedom svega naprijed navedenog, utvrđeno je kako ponude ponuditelja Informativni centar Slatina d.o.o., Supetar d.d., Radio Brod d.o.o. nisu udovoljile formalnim uvjetima sukladno Obavijesti o namjeri davanja koncesija za obavljanje djelatnosti pružanja medijskih usluga radija br. 03/17 od 26. travnja 2017. godine te pripadajućoj natječajnoj dokumentaciji te je Vijeće za elektroničke medije odlučilo kao u izreci ove odluke te temeljem odredbe članka 24. Pravilnika o sadržaju i postupku obavijesti o namjeri davanja koncesija za obavljanje djelatnosti pružanja medijskih usluga televizije i radija donijelo odluku o poništenju odluke o objavi Obavijesti o namjeri davanja koncesija za obavljanje djelatnosti pružanja medijskih usluga radija br. 03/17 u dijelu kako je navedeno u izreci ove odluke.

UPUTA O PRAVNOM LIJEKU

Protiv ove odluke nije dopuštena žalba, ali se može pokrenuti upravni spor pred nadležnim Upravnim sudom u roku od 30 dana od dana primitka odluke. Tužba se predaje ili šalje neposredno Upravnom sudu, a može se podnijeti i na zapisnik kod redovnog suda nadležnog za obavljanje pravne pomoći.

Klasa: UP/I-612-12/17-02/0003
 Urbroj: 567-06-17-02
 Zagreb, 20. lipnja 2017.

Agencija za elektroničke medije
 Vijeće za elektroničke medije
 Mirjana Rakić, v. r.